《送赵舜臣知温州》
宋代·孙应时

闽岭淮堧忆细侯，更烦东作谢公州。
清规已出百城上，仁气便销千里愁。
好去彩衣娱寿斝，归来紫橐奉宕放旒。
马前雁荡风烟里，几许新诗答素秋。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。